પોતાનો ફોટો અને પોતે ક્યાં છે તેવું જણાવવાની જરૂર આ પહેલાં એટલે કે જ્યારે સોશિયલ મીડિયા ન હતું ત્યારે ક્યાં હતી ? એવો પ્રશ્ર્ન જરૂર થાય. હવે સોશિયલ મીડિયા અને ટૅકનોલૉજીને કારણે અનેક મિત્રો સાથે લાઇવ થઈ શકાય છે. ટૅકનોલૉજીને અને પુરુષને સારું બને એટલે દરેક બાબતે કેન્દ્રમાં પુરુષ તો રહેશે જ. સેલ્ફીનો ઉપયોગ સ્ત્રીઓ વધુ કરે છે તો તેઓ પુરુષનું ધ્યાન ખેંચવા માટે જ તે ય સમજી શકાય છે. લોન્ગ ડિસ્ટન્સ રિલેશનશિપમાં આ સેલ્ફી ખૂબ ઉપયોગી થઈ રહ્યું છે. સેક્સી ફોટા એકબીજાને મોકલવા માટે ય સેલ્ફીનો ઉપયોગ ખાનગી રીતે થઈ રહ્યો છે. કારણ કે આવા ફોટા કોઇ ખાસ વ્યક્તિ માટે કે સેક્સ ચેટિંગ સમયે જ મોકલવામાં આવતા હોય છે. સેલિબ્રિટીઓ, મોડેલો પોતાના અર્ધનગ્ન ફોટા પણ મૂકે છે. પુરુષો પણ બેર ચેસ્ટ સાથે બાથરૂમના આયનામાં જોઇને ફોટા પાડીને મોકલે કે પછી ટેટુ કે પોતાના નવા કોઇ ગેઝેટ્સની પ્રાઉડ જાહેરાત. પ્રેમમાં હોય કે સગાઈ થાય તો તરત જ ગર્લફ્રેન્ડ સાથેનો ફોટો ય પુરુષો મૂકે.